b'\n_START_ARTICLE_\nErizistrat\n_START_SECTION_\n\xc5\xbdivljenje\n_START_PARAGRAPH_\nKot je napisano v enciklopediji Suda iz 10 stol. je bil sin Kretoksene, ki je bila sestra zdravilca Medija in v sorodu s Kleombrotom. Svojih ve\xc5\xa1\xc4\x8din se je u\xc4\x8dil pri Hrizipu s Knidosa, Metrodo in Teofrastu. Njegov prvi uspeh mu je prinesel veliko ugleda, ko je odkril bolezen selevkidskega princa Antioha, najstarej\xc5\xa1ega sina Selevka I.. V svojih starej\xc5\xa1ih letih kralj Selevk poro\xc4\x8dil s Stratoniko, mlaj\xc5\xa1o h\xc4\x8derko Demetrija Poliorketa. Erazistrat je namre\xc4\x8d po dalj\xc5\xa1em opazovanju ugotovil, da je zaljubljenost mladega princa Antioha v o\xc4\x8detovo mlaj\xc5\xa1o \xc5\xbeeno Satroniko tista bolezen. Kralj je svojega zdravnika bogato nagradil s stotimi talenti zlata, hkrati pa se lo\xc4\x8dil od svoje \xc5\xbeene in jo predal sinu skupaj z nekaterimi provincami. Razen te anekdote in verjetno najvi\xc5\xa1je nagrade za zdravni\xc5\xa1ko delo ni kaj ve\xc4\x8d dosti znano o Erazistratovem \xc5\xbeivljenju. Suda omenja, da je pokopan pri gori Mikale, v zahodnem delu Tur\xc4\x8dije.\n_START_SECTION_\nDelo\n_START_PARAGRAPH_\nErazistrat je napisal knjige o anatomiji, zdravni\xc5\xa1ki praksi in lekarni\xc5\xa1tvu, od katerih so ostali le naslovi. Preko anti\xc4\x8dnih in kasnej\xc5\xa1ih piscev o zdravstvu se je ohranilo je veliko fragmentov druga\xc4\x8de neohranjenih besedil, ki nam podajajo dolo\xc4\x8dene okvire, v katerih je razmi\xc5\xa1ljal. Pokazal je veliko zanimanje za anatomijo in fiziologijo, velikokrat s pomo\xc4\x8djo poizkusov in seciranja. Sklepal je, da iz mo\xc5\xbeganov potekata dva \xc5\xbeivca, kjer bi eden deloval kot prena\xc5\xa1alec motori\xc4\x8dnih, drug pa kot prena\xc5\xa1alec zaznavnih funkcij. Podrobno je seciral mo\xc5\xbegane ter bil eden izmed prvih, ki so opisali velike in male mo\xc5\xbegane. Zaslu\xc5\xbeen je za prvi opis sr\xc4\x8dnih zaklopk ter spoznanja, da srce ni sredi\xc5\xa1\xc4\x8de \xc4\x8dutenja, temve\xc4\x8d slu\xc5\xbei kot \xc4\x8drpalka. Je tudi prvi, ki je razlikoval med arterijami in venami. Verjel je, da so vene polne zraka in da po njih te\xc4\x8de \xc5\xbeivljenjska energija ali "pneuma", ki nam omogo\xc4\x8da \xc5\xbeivljenje.'